1. K trojnásobku súčtu čísel x, y pripočítame päťnásobok rozdielu týchto čísel. Aký výsledok dostaneme?
2. Veľkosti ostrých uhlov v pravouhlom trojuholníku sú v pomere 1 : 4. Akú veľkosť má väčší z nich?
3. Pôvodná cena elektrického sporáka bola 998 €. Po technickom zdokonalení jeho cenu zvýšili o 15%. Neskôr ho zlacnili o 15% novej sumy. Aká bola konečná cena sporáka?
4. Pisárka s priemernou rýchlosťou 250 úderov za minútu by napísala daný text za 16 minút. O koľko minút dlhšie by ten istý text písala iná pisárka, s priemernou rýchlosťou 200 úderov za minútu?
5. Traja podnikatelia investovali do spoločného projektu v pomere 1 : 3 : 6. Ko1ko eur investoval prvý a tretí, ak druhý investoval 13 200 €. Koľko investovali spolu?
6. V závode pracujú na tri zmeny. V prvej zmene pracuje polovica všetkých zamestnancov, v druhej zmene tretina a v tretej zmene 200 zamestnancov. Koľko zamestnancov pracuje v závode?
7. Pumpou A sa naplní nádrž za 20 minút, pumpou B za 24 minút. Za aký čas sa naplní nádrž, ak pracuje 3 minúty len pumpa A a potom obidve súčasne?

10.Fľaša plná malinovky váži 1 320 g. Ak z nej vypijeme tri desatiny objemu malinovky, tak bude vážiť 1 008 g. Koľko váži prázdna fľaša?

1. Na tabuli bolo napísané päťciferné číslo deliteľné 3 a 5. Týždenníci zotreli prvú a poslednú číslicu , takže na tabuli zostalo len \*678\*. Aké čísla mohli byť napísané na tabuli?
2. Do kvetinárstva dostali 36 bielych a 24 červených ruží. Koľko najviac kytíc z nich môžu zviazať, ak chcú použiť všetky ruže a všetky kytice majú byť rovnaké?
3. Základne rovnoramenného lichobežníka merajú 10 cm a 2 cm, jeho obvod je 22 cm. Aký obsah má lichobežník?
4. Priemer kolesa motocykla je 60 cm. Koľkokrát sa otočí koleso motocykla na ceste dlhej 1 km?
5. Aká je pravdepodobnosť, že pri hode kockou padne nepárne prvočíslo?
6. Vo vreci je 5 párov rovnakých modrých , 7 párov čiernych a 4 páry bielych ponožiek. Koľko najmenej ponožiek musíme vybrať, aby sme mali istotu, že vyberieme jeden pár čiernych?
7. Rybička v akváriu potrebuje aspoň 3 litre vody. Koľko rybičiek možno kúpiť do akvária s dĺžkou 6 m, šírkou 300 mm a výškou 40 cm?